Lav et referat af nedenstående tekst:

Tekst:
Dekorationer, nisser i alle afskygninger, hjemmesyltede rødbeder, bagværk og meget andet. Kunderne er hele weekenden strømmet til Y´s Mens Clubs julemarked i Aars, hvor de har kunnet købe alt det julehjertet begærer. -	Da vi åbnede i morges, var der en kødrand af mennesker, der ventede på at komme ind, fortalte Marianne Jensen, der er en af de frivillige i Y´s Mens Clubs i Aars, lørdag. Alt overskuddet fra salget går til det lokale Barnets Blå Hus Vesthimmerland, der hjælper børn, hvis forældre har misbrugsproblemer. Rørende næstekærlighed -	Jeg synes virkelig, at det er er rørende med så meget næstekærlighed, siger Pia Møller Kristensen, der er tidligere bruger af Det Blå Hus. For to år siden var det blandt andre Pia Møller Kristensen her og hendes fire børn, der i Barnets  Blå Hus, fik glæde af overskuddet fra Y´s Mens Clubs julemarked. -	 Vi kom med til julearrangementer, hvor der blevet disket op med alverdens lækkerier. Man skal huske, at der er i mange misbrugsfamilier ikke er ret meget at rutte med. Men at ens børn kan få samme oplevelser som alle andre gør, at man føler sig som en almindelig familie, siger hun. De frivillige i Y´s Mens Club i Aars, forventer at omkring 500 vil besøge julemarkedet. Og går salget som forventet, vil Barnets Blå Hus få doneret omkring 15.000 kroner. Og det varmer: - Sådan nogle donationer som vi får fra lokale ildsjæle, det er virkelig noget, der batter for vores familier, så de også kan få en mere almindelig jul som andre familier, fortæller Louise Nørtoft, der er aktivitetsleder ved Barnets Blå Hus i Vesthimmerland. Som frivillig har Marianne Jensen været med til adskillige velgørende julemarkeder i Y´s Mens Clubs regi, og hun gør det gerne med stor glæde hver gang. -	Det er en rar følelse at være med til, at gøre en forskel, siger hun. Også de næste to torsdage holder julemarkedet i Aars åbent.

Referat:
Y´s Mens Club i Aars donerer overskuddet fra årets julemarked til børn i lokalområdet, hvis forældre er misbrugere.